KRAJEVNA SKUPNOST Gradišče nad Prvačino

Številka: 1

Datum: 5.12.2022

Z A P I S N I K

konstitutivne seje Krajevne skupnosti Gradišče nad Prvačino, ki je bila dne na Gradišču nad Prvačin v Kulturnem domu na Hribu , s pričetkom ob 19. uri.

Sejo je skladno s 13. členom Odloka o krajevnih skupnostih v Mestni občini Nova Gorica vodila Tanja Gregorič, dosedanja predsednica Krajevne skupnosti Gradišče nad Prvačino in na novo izvoljena svetnica.

Zapisnik je vodila Tanja Gregorič.­­­­

Prisotni: Tanja Gregorič, Denis Gregorič, Aljoša Furlan, Dalibor Antić, Danijela Jurkič, Agnes Jurkič, Žan Marušič

Odsotni: /

Dnevni red:

1. Poročilo Občinske volilne komisije o izidu volitev v svete krajevnih skupnosti na območju Mestne občine Nova Gorica.
2. Imenovanje komisije za potrditev mandatov članov sveta krajevne skupnosti.
3. Poročilo mandatne komisije.
4. Izvolitev predsednika Sveta krajevne skupnosti.
5. Imenovanje članov in predsednika inventurne komisije.
6. Razno – božičkovanje.
7. Izplačilo sejnin.

Ad 1)

Predsedujoči prisotne seznani s Poročilom Občinske volilne komisije o izidu volitev v svete krajevnih skupnosti na območju Mestne občine Nova Gorica, ki so bile 20. novembra 2022.

Sprejeti je naslednji Sklep:

Sprejme se Poročilo Občinske volilne komisije o izidu volitev v svete krajevnih skupnosti na območju Mestne občine Nova Gorica, ki so bile 20. novembra 2020.

Ad 2)

Izmed prisotnih članov se imenuje tri-člansko komisijo (predsednik in dva člana) za potrditev mandatov članov sveta krajevne skupnosti.

Sprejeti je naslednji sklep:

Za predsednika/-ico komisije se imenuje Agnes Jurkič, za člana se imenuje Denis Gregorič in Danijela Jurkič.

Ad 3)

Komisija je pregledala predložena potrdila o izvolitvi in poročilo Občinske volilne komisije o izidu volitev v svete krajevnih skupnosti na območju Mestne občine Nova Gorica, ki so bile 20. novembra 2022.

Sprejeti je naslednji sklep:

Komisija je ugotovila, da do začetka konstitutivne seje ni bila vložena nobena pritožba, zato se Svetu krajevne skupnosti Gradišče nad Prvačino predlaga, da potrdi mandate naslednjih članic in članov svata po abecednem vrstnem redu:

- Antić Dalibor

- Furlan Aljoša

- Gregorič Denis

- Gregorič Tanja

- Jurkič Agnes

- Jurkič Danijela

- Marušič Žan

Ad 4)

Predsedujoči seznani prisotne z določbami 10. člena Odloka o krajevnih skupnostih v Mestni občini Nova Gorica (Uradni list Rep. Slovenije, št. 52/2013), ki pravi da ima Svet krajevne skupnosti predsednika, ki ga izmed sebe z večino opredeljenih glasov navzočih članov (navadna večina) izvolijo člani sveta.

Na podlagi glasovanje je bil sprejet naslednji sklep:

Za predsednico Krajevne skupnosti Gradišče nad Prvačino je bila izvoljena Tanja Gregorič.

Ad 5)

V naslednji točki dnevnega reda je sledilo imenovanje članov in predsednika inventurne komisije.

Člani KS so skupaj s predsednico Tanjo Gregorič sprejeli naslednji sklep :

» Za predsednika inventurne komisije se določi člana sveta KS Žana Marušič, kot člana inventurne komisije pa člana sveta KS Denisa Gregorič in Danijelo Jurkič.«

Predsednik inventurne komisije, člani komisije ter predsednica KS Gradišče so skupno izdelali načrt o poteku inventure.

Sklep, načrt, ter navodila o poteku inventure, so člani in predsednik komisije izpolnili skupno s predsednico Tanjo Gregorič. Vso zgoraj navedeno dokumentacijo bodo do 31.12 2022 skenirano in podpisano poslali na MONG.

KS Gradišče je sprejela sklep, da se bo inventura izvedla v mesecu januarju. Popis osnovnih sredstev in drobnega inventarja bo na MONG posredovala v zato določenem roku, in sicer do 31.1.2023.

Denarna sredstva, obveznosti in terjatve bo popisala do 21. 2. 2023 na podlagi knjigovodskih podatkov. Pri popisu bo upoštevala stanje na dan 31.12.2022.

Ad 6)

Pod točko razno se člani KS skupaj s predsednico dogovarjajo glede božičkovanja, ki ga KS vsako leto organizira v mesecu decembru. Po dvoletnem premoru zaradi Covid ukrepov, se svet KS soglasno odloči, da se bo letos organiziralo druženje za celo vas, ne le izključno za otroke.

Dogovorijo se sledeče:

* Prednovoletno druženje bo potekalo 9.12.2022 od 18.ure dalje.
* Program druženja so delavnice za otroke ( izdelava okraskov in krasitev novoletne jelke), zakuska in druženje z vaščani in vaščankami.
* Član sveta KS Aljoša Furlan pripravi objavo za FB, član sveta Denis Gregorič pa pripravi plakate in jih izobesi po oglasnih tablah po vasi.
* Predsednica KS Tanja Gregorič nabavi pripomočke za krasitev jelke, hrano in pijačo.
* Član sveta Aljoša Furlan nabavi kuhano hrano in vino.
* Član sveta Dalibor Antić nabavi novoletno jelko ter skupaj s članom sveta Žanom Marušič pripravi dvorano na Hribu za praznovanje.
* Članici sveta Danijela Jurkič in Agnes Jurkič na dan dogodka okrasita prostor, uredita mize, prostor za delavnice, pomagata pri pripravi pijače (čaj, kuhano vino).
* Vsi člani sveta KS se na dan dogodka dobijo v dvorani ob 17.uri, da se uredi vse potrebno za praznovanje.

Predsednica nadaljuje in sporoči, da je KS prejela v podpis novo pogodbo za dobavo električne energije za obdobje od 1.1.2023 do 31.3.2023. Na javnem naročilu je bila izbrana ponudba podjetja HEP d.o.o.. Pogodbo je potrebno podpisati in poslati podjetju HPE najkasneje do 10.12.2022.

V nadaljevanju predsednica novim članom KS še na kratko povzame dosežke in odrte točke iz prejšnjega mandata. Poudari, da je najpomembnejši projekt, ki je že v teku, ureditev kanalizacije za pričetek katerega se čaka še overitev dveh soglasij in pridobitev gradbenega dovoljenja. V teku je tudi odkup parcele pri pokopališču za katerega se je sredstva pridobilo na participativnem proračunu. Odprto in v teku še vedno ostaja ureditev lastništva stavbe 41.

Odločitev vseh članov je, da se bo odprte projekte urejalo primarno, o nadaljnjih pa se bod svet KS odločal na naslednji seji, ki se bo zgodila v okviru meseca dni.

Ad 7)

Tanja Gregorič je na glasovanje podala predlog glede izplačila sejnine za to sejo.

Člani sveta KS Gradišče so soglasno sprejeli naslednji sklep:

Predsednici, podpredsedniku in ostalim članom sveta KS Gradišče, ki so se udeležili te seje, se izplača sejnina.

Konstitutivna seja je bila zaključena ob 21:20.

Zapisal: Tanja Gregorič